Mandag 8. april møttes de på Bohrs hotelrom og snakket sammen i to timer. Hovedtema var Heisenbergs usikkerhetsrelasjon. Sørensen beholdt det stykke papir hvor Bohr begrunnet hvorfor denne måtte være riktig. Om ettermiddagen var Bohr invitert til middag hos kongefamilien, og om kvelden gikk han på nattoget fra Oslo Ø til København. Da han ankom neste morgen den 9. april 1940, var Norge og Danmark okkupert av den tyske militærmakt.